CELEX: 32012D0654
Language: lt
Date: 2012-10-04 00:00:00
Title: 2012/654/ES: 2012 m. spalio 4 d. Komisijos įgyvendinimo sprendimas dėl 2012 m. Europos Sąjungos finansinio įnašo į 6 valstybių narių (Vokietijos, Lietuvos, Nyderlandų, Lenkijos, Švedijos ir Jungtinės Karalystės) žuvininkystės sektoriaus duomenų rinkimo, tvarkymo ir naudojimo nacionalines programas (pranešta dokumentu Nr. C(2012) 6838)

23.10.2012   
            
            
               LT
            
            
               Europos Sąjungos oficialusis leidinys
            
            
               L 293/34
            
         KOMISIJOS ĮGYVENDINIMO SPRENDIMAS
   2012 m. spalio 4 d.
   dėl 2012 m. Europos Sąjungos finansinio įnašo į 6 valstybių narių (Vokietijos, Lietuvos, Nyderlandų, Lenkijos, Švedijos ir Jungtinės Karalystės) žuvininkystės sektoriaus duomenų rinkimo, tvarkymo ir naudojimo nacionalines programas
   (pranešta dokumentu Nr. C(2012) 6838)
   (Tekstas autentiškas tik anglų, lenkų, lietuvių, olandų, švedų ir vokiečių kalbomis)
   (2012/654/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gegužės 22 d. Tarybos reglamentą (EB) Nr. 861/2006, nustatantį Bendrijos finansines priemones, skirtas bendrai žuvininkystės politikai ir jūrų teisei įgyvendinti (1), ypač į jo 24 straipsnio 1 dalį,
   kadangi:
   
               (1)
            
            
               Reglamente (EB) Nr. 861/2006 nustatytos sąlygos, pagal kurias valstybės narės gali gauti Europos Sąjungos įnašą nacionalinių duomenų rinkimo ir tvarkymo programų išlaidoms kompensuoti;
            
         
               (2)
            
            
               tos programos turi būti parengtos remiantis 2008 m. vasario 25 d. Tarybos reglamentu (EB) Nr. 199/2008 dėl Bendrijos sistemos, skirtos duomenų rinkimui, tvarkymui ir naudojimui žuvininkystės sektoriuje bei paramai mokslinėms rekomendacijoms dėl bendros žuvininkystės politikos, sukūrimo (2) ir 2008 m. liepos 14 d. Komisijos reglamentu (EB) Nr. 665/2008, kuriuo nustatomos išsamios Tarybos reglamento (EB) Nr. 199/2008 dėl Bendrijos sistemos, skirtos duomenų rinkimui, tvarkymui ir naudojimui žuvininkystės sektoriuje bei paramai mokslinėms rekomendacijoms dėl bendros žuvininkystės politikos, sukūrimo taikymo taisyklės (3);
            
         
               (3)
            
            
               Belgija, Bulgarija, Danija, Vokietija, Estija, Airija, Graikija, Ispanija, Prancūzija, Italija, Kipras, Latvija, Lietuva, Malta, Nyderlandai, Lenkija, Portugalija, Rumunija, Slovėnija, Suomija, Švedija ir Jungtinė Karalystė pateikė 2011–2013 m. žuvininkystės sektoriaus duomenų rinkimo, tvarkymo ir naudojimo nacionalines programas, kaip numatyta Reglamento (EB) Nr. 199/2008 4 straipsnio 4 ir 5 dalyse. Šios programos pagal Reglamento (EB) Nr. 199/2008 6 straipsnio 3 dalį patvirtintos 2011 m.;
            
         
               (4)
            
            
               Belgija, Bulgarija, Danija, Estija, Graikija, Italija, Kipras, Latvija, Rumunija, Slovėnija ir Suomija nepadarė su 2012 metais susijusių pakeitimų 2011–2013 m. nacionalinėse programose. Komisijos įgyvendinimo sprendimu 2012/276/ES (4) Komisija nusprendė 2012 m. skirti įnašą tų valstybių narių (išskyrus Graikiją) nacionalinėms programoms;
            
         
               (5)
            
            
               pagal Reglamento (EB) Nr. 199/2008 5 straipsnio 2 dalį Vokietija, Airija, Ispanija, Prancūzija, Lietuva, Malta, Nyderlandai, Lenkija, Portugalija, Švedija ir Jungtinė Karalystė pateikė su 2012 metais susijusius savo nacionalinių programų pakeitimus. Vokietijos, Lietuvos, Nyderlandų, Lenkijos, Švedijos ir Jungtinės Karalystės pasiūlytus pakeitimus Komisija pagal Reglamento (EB) Nr. 199/2008 6 straipsnio 3 dalį patvirtino 2012 m.;
            
         
               (6)
            
            
               Vokietija, Lietuva, Nyderlandai, Lenkija, Švedija ir Jungtinė Karalystė pagal 2008 m. lapkričio 3 d. Komisijos reglamento (EB) Nr. 1078/2008, kuriuo nustatomos išsamios Tarybos reglamento (EB) Nr. 861/2006 įgyvendinimo taisyklės dėl valstybių narių išlaidų, patirtų renkant ir tvarkant pagrindinius žuvininkystės duomenis (5), 2 straipsnį taip pat pateikė 2012 m. metines biudžeto prognozes. Kaip nustatyta Reglamento (EB) Nr. 1078/2008 4 straipsnyje, Komisija įvertino valstybių narių metines biudžeto prognozes, atsižvelgdama į nacionalinių programų pakeitimus, patvirtintus pagal Reglamento (EB) Nr. 199/2008 6 straipsnio 3 dalį;
            
         
               (7)
            
            
               Reglamento (EB) Nr. 1078/2008 5 straipsnyje nustatyta, kad Komisija turi patvirtinti metinę biudžeto prognozę ir priimti sprendimą dėl metinio Sąjungos finansinio įnašo į kiekvieną nacionalinę programą Reglamento (EB) Nr. 861/2006 24 straipsnyje nustatyta tvarka ir remdamasi metinių biudžeto prognozių vertinimo rezultatais, kaip nurodyta Reglamento (EB) Nr. 1078/2008 4 straipsnyje;
            
         
               (8)
            
            
               Reglamento Nr. 861/2006 24 straipsnio 3 dalies b punkte numatyta, kad Komisijos sprendimu turi būti nustatyta finansinio įnašo norma. To reglamento 16 straipsnyje nustatoma, kad Sąjungos finansinės priemonės pagrindinių duomenų rinkimo srityje neturi viršyti 50 % valstybių narių išlaidų, patirtų vykdant žuvininkystės sektoriaus duomenų rinkimo, tvarkymo ir naudojimo programą;
            
         
               (9)
            
            
               šis sprendimas yra finansavimo sprendimas, kaip apibrėžta 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (6) 75 straipsnio 2 dalyje;
            
         
               (10)
            
            
               šiame sprendime numatytos priemonės atitinka Žuvininkystės ir akvakultūros vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Didžiausios bendros Sąjungos finansinio įnašo sumos, skirtinos kiekvienai valstybei narei 2012 m. už žuvininkystės sektoriaus duomenų rinkimą, tvarkymą ir naudojimą, ir Sąjungos finansinio įnašo norma yra nustatytos priede.
   2 straipsnis
   Šis sprendimas skirtas Vokietijos Federacinei Respublikai, Lietuvos Respublikai, Nyderlandų Karalystei, Lenkijos Respublikai, Švedijos Karalystei ir Jungtinei Didžiosios Britanijos ir Šiaurės Airijos Karalystei.
   
      Priimta Briuselyje 2012 m. spalio 4 d.
      
         
            Komisijos vardu
         
         Maria DAMANAKI
         
            Komisijos narė
         
      
   
   
      (1)  OL L 160, 2006 6 14, p. 1.
   
      (2)  OL L 60, 2008 3 5, p. 1.
   
      (3)  OL L 186, 2008 7 15, p. 3.
   
      (4)  OL L 134, 2012 5 24, p. 27.
   
      (5)  OL L 295, 2008 11 4, p. 24.
   
      (6)  OL L 248, 2002 9 16, p. 1.
   
      PRIEDAS
      
         2011–2013 M. NACIONALINĖS PROGRAMOS
      
      
         REIKALAVIMUS ATITINKANČIOS IŠLAIDOS IR DIDŽIAUSIAS SĄJUNGOS ĮNAŠAS 2012 M.
      
      
                  (EUR)
               
            
                  Valstybė narė
               
               
                  Reikalavimus atitinkančios išlaidos
               
               
                  Didžiausias Sąjungos įnašas
                  (50 % norma)
               
            
                  Vokietija
               
               
                  6 942 364,00
               
               
                  3 471 182,00
               
            
                  Lietuva
               
               
                  215 902,00
               
               
                  107 951,00
               
            
                  Nyderlandai
               
               
                  4 427 312,00
               
               
                  2 213 656,00
               
            
                  Lenkija
               
               
                  967 705,00
               
               
                  483 852,50
               
            
                  Švedija
               
               
                  5 961 618,00
               
               
                  2 980 809,00
               
            
                  Jungtinė Karalystė
               
               
                  8 544 243,00
               
               
                  4 272 121,50
               
            
                  Iš viso
               
               
                  27 059 144,00
               
               
                  13 529 572,00